CELEX: 22007A0825(06)
Language: lt
Date: 1185321600000
Title: Europos bendrijos ir Norvegijos Karalystės susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Bulgarijoje skatinti

25.8.2007   
               
               
                  LT
               
               
                  Europos Sąjungos oficialusis leidinys
               
               
                  L 221/46
               
            
         Europos bendrijos ir Norvegijos Karalystės susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Bulgarijoje skatinti
         A.   Europos bendrijos laiškas
         Gerbiamasis pone,
         Turiu garbę priminti Europos bendrijos ir Norvegijos Karalystės (toliau – Norvegija) derybas dėl Bulgarijos galimybės tapti EEE susitarimo Susitariančiąja Šalimi ir Bendradarbiavimo programos ekonomikos augimui ir tvariai plėtrai Bulgarijoje skatinti sukūrimo.
         Derybų rezultatai:
         
                     1.
                  
                  
                     Pagal abiejų valstybių dvišalį susitarimą Norvegija ir Bulgarija turi sukurti Bendradarbiavimo programą Bulgarijos socialiniam ir ekonominiam vystymuisi skatinti įgyvendindamos dvišalius projektus. Pridedamas dvišalio susitarimo tekstas yra neatsiejama pasikeitimo laiškais dalis.
                  
               
                     2.
                  
                  
                     Programai įgyvendinti Norvegija skiria iš viso 20 mln. EUR, kurie išmokami viena dalimi 2007 m. Ši suma teikiama nuo Susitarimo dėl Bulgarijos Respublikos ir Rumunijos dalyvavimo Europos ekonominėje erdvėje arba susitarimo, kuriuo šis susitarimas taikomas laikinai, įsigaliojimo dienos iki 2009 m. balandžio 30 d.
                  
               
                     3.
                  
                  
                     Pasikeitimas laiškais:
                     
                                 a)
                              
                              
                                 turi būti patvirtintas Europos bendrijos ir Norvegijos pagal jų susijusias procedūras. Ratifikavimo arba patvirtinimo dokumentai turi būti deponuojami Europos Sąjungos Tarybos generaliniame sekretoriate;
                              
                           
                                 b)
                              
                              
                                 įsigalioja kitą dieną nuo paskutinio ratifikavimo arba patvirtinimo dokumento deponavimo, jei taip pat deponuoti toliau išvardytų susijusių susitarimų ratifikavimo arba patvirtinimo dokumentai:
                                 
                                             i)
                                          
                                          
                                             Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje;
                                          
                                       
                                             ii)
                                          
                                          
                                             Europos bendrijos ir Norvegijos susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Rumunijoje skatinti;
                                          
                                       
                                             iii)
                                          
                                          
                                             Papildomas Europos ekonominės bendrijos ir Islandijos Respublikos susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą, ir
                                          
                                       
                                             iv)
                                          
                                          
                                             Papildomas Europos ekonominės bendrijos ir Norvegijos Karalystės susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą.
                                          
                                       
                           
               Būčiau dėkingas, jei galėtumėte patvirtinti, kad sutinkate su šio laiško turiniu.
         Reiškiu Jums didžią pagarbą.
         
                     Съставено в Брюксел на
                     Hecho en Bruselas, el
                     V Bruselu dne
                     Udfærdiget i Bruxelles, den
                     Geschehen zu Brüssel am
                     Brüssel,
                     Έγινε στις Βρυξέλλες, στις
                     Done at Brussels,
                     Fait à Bruxelles, le
                     Fatto a Bruxelles, addì
                     Briselē,
                     Priimta Briuselyje
                     Kelt Brüsszelben,
                     Magħmul fi Brussell,
                     Gedaan te Brussel,
                     Sporządzono w Brukseli dnia
                     Feito em Bruxelas,
                     Adoptat la Bruxelles,
                     V Bruseli
                     V Bruslju,
                     Tehty Brysselissä
                     Utfärdat i Bryssel den
                  
                  
                     
                        
                  
               
            
                        За Европейската общност
                        Por la Comunidad Europea
                        Za Evropské společenství
                        For Det Europæiske Fællesskab
                        Für die Europäische Gemeinschaft
                        Euroopa Ühenduse nimel
                        Για την Ευρωπαϊκή Κοινότητα
                        For the European Community
                        Pour la Communauté européenne
                        Per la Comunità europea
                        Eiropas Kopienas vārdā
                        Europos bendrijos vardu
                        Az Európai Közösség részéről
                        Għall-Komunità Ewropea
                        Voor de Europese Gemeenschap
                        W imieniu Wspólnoty Europejskiej
                        Pela Comunidade Europeia
                        Pentru Comunitatea Europeană
                        Za Európske spoločenstvo
                        Za Evropsko skupnost
                        Euroopan yhteisön puolesta
                        För Europeiska gemenskapen
                     
                     
                        
                           
                        
                           
                     
                  
         
            
               PRIEDAS
               SUSITARIMAS
               dėl Norvegijos bendradarbiavimo programos ekonomikos augimui ir tvariai plėtrai Bulgarijoje skatinti
               tarp
               Norvegijos Karalystės
               ir
               Bulgarijos Respublikos
               
                  (toliau – Šalys)
               
               
                  1 straipsnis
                  Tikslas
                  Norvegijos bendradarbiavimo programa kuriama siekiant skatinti Bulgarijos socialinį ir ekonominį vystymąsi įgyvendinant dvišalius Šalių bendradarbiavimo projektus, susijusius su 4 straipsnyje nurodytais sektoriais.
               
               
                  2 straipsnis
                  Finansinės galimybės
                  Bulgarijos Respublikai skirtai Norvegijos bendradarbiavimo programai įgyvendinti Norvegijos Karalystė skiria iš viso 20 mln. EUR, kurie išmokami viena dalimi 2007 m.
               
               
                  3 straipsnis
                  Trukmė
                  2 straipsnyje nurodyta suma teikiama nuo Susitarimo dėl Bulgarijos Respublikos ir Rumunijos dalyvavimo Europos ekonominėje erdvėje arba susitarimo, kuriuo šis susitarimas taikomas laikinai, įsigaliojimo dienos iki 2009 m. balandžio 30 d.
               
               
                  4 straipsnis
                  Prioritetiniai sektoriai
                  Bulgarijai skirtoje Norvegijos bendradarbiavimo programoje turi būti numatyti dvišaliai Šalių finansavimo reikalavimus atitinkančių pareiškėjų bendradarbiavimo projektai, kuriais siekiama skatinti Bulgarijos Respublikos socialinį ir ekonominį vystymąsi toliau išvardytuose prioritetiniuose sektoriuose:
                  
                              —
                           
                           
                              šiltnamio efektą sukeliančių dujų išlakų bei kitų oro ir vandens teršalų mažinimas, įskaitant bendro įgyvendinimo projektus pagal Kioto protokolą,
                           
                        
                              —
                           
                           
                              energijos efektyvumas ir atsinaujinantys energijos šaltiniai,
                           
                        
                              —
                           
                           
                              tvarios gamybos, įskaitant sertifikavimą ir tikrinimą, skatinimas,
                           
                        
                              —
                           
                           
                              Šengeno acquis įgyvendinimas, nacionalinių Šengeno planų rėmimas ir teismų sistemos stiprinimas.
                           
                        Galimi veiksmai, inter alia, naujovių, žmogiškųjų išteklių plėtros, tinklų kūrimo, gebėjimų stiprinimo, technologijų perdavimo ir mokslinių tyrimų bei plėtros srityse.
               
               
                  5 straipsnis
                  Bendro finansavimo ribos
                  Norvegijos parama subsidijomis neturi viršyti 60 % projekto išlaidų, išskyrus projektus, kurie finansuojami centrinės, regioninės ar vietos valdžios biudžeto lėšomis, – tokiu atveju parama negali viršyti 85 % išlaidų. Bet kuriuo atveju negalima viršyti Bendrijos bendro finansavimo ribų. Nevyriausybinėms organizacijoms ir socialiniams partneriams skiriama parama gali siekti iki 90 % projekto išlaidų.
               
               
                  6 straipsnis
                  Valdymas
                  Bulgarijai skirtą Norvegijos bendradarbiavimo programą valdo Norvegijos Vyriausybė arba jos įgaliotas subjektas. Valdymo subjektas konsultuojasi su Koordinavimo centru, kurį turi paskirti Bulgarijos Respublikos Vyriausybė. Komisija gali svarstyti projektus (1).
                  Prireikus Norvegijos Vyriausybė paskelbs papildomas nuostatas dėl šio susitarimo įgyvendinimo.
                  Norvegijos bendradarbiavimo programos valdymo išlaidos dengiamos 2 straipsnyje nurodyta suma.
               
               
                  7 straipsnis
                  Įsigaliojimas
                  Norvegijos Karalystė ir Bulgarijos Respublika ratifikuoja šį susitarimą pagal savo nacionalines procedūras. Jis įsigalioja po trisdešimt dienų nuo tos dienos, kai paskutinė Šalis deponavo ratifikavimo dokumentą Norvegijos užsienio reikalų ministerijoje, bet ne anksčiau nei įsigalios Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje, arba nuo susitarimo, kuriuo siekiama taikyti pastarąjį susitarimą laikinai, įsigaliojimo dienos.
               
               
                  Priimta Briuselyje 2007 m. ....
                  
                     
                        Norvegijos Karalystės vardu
                     
                  
                  
                     
                        Bulgarijos Respublikos vardu
                     
                  
               
            
         
         B.   Norvegijos Karalystės laiškas
         Gerbiamasis pone,
         Turiu garbę pranešti, kad gavau Jūsų šios dienos laišką, kuriame rašoma:
         „Turiu garbę priminti Europos bendrijos ir Norvegijos Karalystės (toliau – Norvegija) derybas dėl Bulgarijos galimybės tapti EEE susitarimo Susitariančiąja Šalimi ir Bendradarbiavimo programos ekonomikos augimui ir tvariai plėtrai Bulgarijoje skatinti sukūrimo.
         Derybų rezultatai:
         
                     1.
                  
                  
                     Pagal abiejų valstybių dvišalį susitarimą Norvegija ir Bulgarija turi sukurti Bendradarbiavimo programą Bulgarijos socialiniam ir ekonominiam vystymuisi skatinti įgyvendindamos dvišalius projektus. Pridedamas dvišalio susitarimo tekstas yra neatsiejama pasikeitimo laiškais dalis.
                  
               
                     2.
                  
                  
                     Programai įgyvendinti Norvegija skiria iš viso 20 mln. EUR, kurie išmokami viena dalimi 2007 m. Ši suma teikiama nuo Susitarimo dėl Bulgarijos Respublikos ir Rumunijos dalyvavimo Europos ekonominėje erdvėje arba susitarimo, kuriuo šis susitarimas taikomas laikinai, įsigaliojimo dienos iki 2009 m. balandžio 30 d.
                  
               
                     3.
                  
                  
                     Pasikeitimas laiškais:
                     
                                 a)
                              
                              
                                 turi būti patvirtintas Europos bendrijos ir Norvegijos pagal jų susijusias procedūras. Ratifikavimo arba patvirtinimo dokumentai turi būti deponuojami Europos Sąjungos Tarybos generaliniame sekretoriate;
                              
                           
                                 b)
                              
                              
                                 įsigalioja kitą dieną nuo paskutinio ratifikavimo arba patvirtinimo dokumento deponavimo, jei taip pat deponuoti toliau išvardytų susijusių susitarimų ratifikavimo arba patvirtinimo dokumentai:
                                 
                                             i)
                                          
                                          
                                             Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje;
                                          
                                       
                                             ii)
                                          
                                          
                                             Europos bendrijos ir Norvegijos susitarimas pasikeičiant laiškais dėl Bendradarbiavimo programos ekonomikos augimui ir tvariai plėtrai Rumunijoje skatinti;
                                          
                                       
                                             iii)
                                          
                                          
                                             Papildomas Europos ekonominės bendrijos ir Islandijos Respublikos susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą, ir
                                          
                                       
                                             iv)
                                          
                                          
                                             Papildomas Europos ekonominės bendrijos ir Norvegijos Karalystės susitarimo protokolas, sudaromas dėl Bulgarijos Respublikos ir Rumunijos įstojimo į Europos Sąjungą.“
                                          
                                       
                           
               Turiu garbę patvirtinti, kad sutinku su Jūsų laiško turiniu.
         Reiškiu Jums didžią pagarbą.
         
                     Utferdiget i Brussel,
                     Съставено в Брюксел на
                     Hecho en Bruselas, el
                     V Bruselu dne
                     Udfærdiget i Bruxelles, den
                     Geschehen zu Brüssel am
                     Brüssel,
                     Έγινε στις Βρυξέλλες, στις
                     Done at Brussels,
                     Fait à Bruxelles, le
                     Fatto a Bruxelles, addì
                     Briselē,
                     Priimta Briuselyje
                     Kelt Brüsszelben,
                     Magħmul fi Brussell,
                     Gedaan te Brussel,
                     Sporządzono w Brukseli dnia
                     Feito em Bruxelas,
                     Adoptat la Bruxelles,
                     V Bruseli
                     V Bruslju,
                     Tehty Brysselissä
                     Utfärdat i Bryssel den
                  
                  
                     
                        
                  
               
            
                        For Kongeriget Norge
                        За Кралство Норвегия
                        Por el Reino de Noruega
                        Za Norské království
                        For Kongeriget Norge
                        Für das Königreich Norwegen
                        Norra Kuningriigi nimel
                        Για το Βασίλειο της Νορβηγίας
                        For the Kingdom of Norway
                        Pour le Royaume de Norvège
                        Per il Regno di Norvegia
                        Norvēģijas Karalistes vārdā
                        Norvegijos Karalystės vardu
                        A Norvég Királyság részéről
                        Ghar-Renju tan-Norveġja
                        Voor het Koninkrijk Noorwegen
                        W imieniu Królestwa Norwegii
                        Pelo Reino da Noruega
                        Pentru Regatul Norvegiei
                        Za Nórske kráľovstvo
                        Za Kraljevino Norveško
                        Norjan kuningaskunnan puolesta
                        För Konungariket Norge
                     
                     
                        
                           
                     
                  
         
            (1)  6 straipsnio pirmos pastraipos paskutinio sakinio nuostatos taip pat taikomos kaip Norvegijos Karalystės ir Europos bendrijos susitarimo dėl Norvegijos finansinio mechanizmo 2004–2009 laikotarpiui (OL L 130, 2004 4 29, p. 81) 4 straipsnio 3 dalies pataisymas.